ai4bharat/Pralekha huggingface dataset:
कॉरपोरेट कार्य मंत्रालय
केन्द्रीय कॉर्पोरेट कार्य राज्यमंत्री श्री राव इंद्रजीत सिंह कॉर्पोरेट कार्य मंत्रालय के अंतर्गत आजादी का अमृत महोत्सव के भाग के रूप में कल एनएफआरए द्वारा ‘प्रभावी स्वतंत्र निगरानी के माध्यम से उच्च गुणवत्ता वित्तीय रिपोर्टिंग ढांचा’ विषय पर आयोजित सेमीनार का उद्घाटन करेंगे
एनएफआरए के समीनार में ऑडिट नियमन तथा एकांटिंग स्टेंडर्ड क्षेत्र के घरेलू और अंतरराष्ट्रीय विशेषज्ञ भाग लेंगे
राष्ट्रीय वित्तीय नियामक प्राधिकरण  कॉर्पोरेट कार्य मंत्रालय के एक सप्ताह के आजादी का अमृत महोत्सव के भाग के रूप में कल ‘प्रभावी स्वतंत्र निगरानी के माध्यम से उच्च गुणवत्ता वित्तीय रिपोर्टिंग ढांचा’ विषय पर सेमीनार का आयोजन कर रहा है।
केन्द्रीय सांख्यिकी तथा कार्यक्रम क्रियान्वयन, नियोजन राज्यमंत्री  तथा कार्पोरेट कार्य राज्यमंत्री श्री राव इंद्रजीत सिंह मुख्य अतिथि होंगे और कार्पोरेट कार्य मंत्रालय के सचिव श्री राजेश वर्मा सम्मानित अतिथि होंगे। श्री राव इंद्रजीत सिंह दिसंबर-जनवरी 2022 में एनएफआरए द्वारा आयोजित अखिल भारतीय क्विज प्रतियोगिता के विजेताओं को सम्मानित करेंगे।
एनएफआरए द्वारा आयोजित इस सेमीनार में ऑडिट तथा एकाउंटिंग मानकों के नियमन क्षेत्र के घरेलू और अंतरराष्ट्रीय विशेषज्ञ भाग लेंगे। जापान के सर्टिफाइड पब्लिक एकाउंटेंट्स एंड ऑडिटिंग ओवरसाइट बोर्ड के विशेषज्ञ ‘ऑडिट गुणवत्ता तथा वित्तीय रिपोर्टिंग के बारे में वैश्विक अनुभव’ विषय पर सत्र को संबोधित करेंगे।
दो पैनल चर्चा ‘स्वतंत्र ऑडिट नियामक-भारत और वैश्विक परिदृश्य’ तथा ‘स्वतंत्र निगरानी निकायों की वित्तीय रिपोर्टिंग गुणवत्ता-भूमिका में वृद्धि’ विषयों पर होगी जिसमें शिक्षा क्षेत्र तथा कार्पोरेट जगत के प्रतिनिधि भाग लेंगे।
एनएफआरएफ की वेबसाइट https://nfra.gov.in पर विस्तृत कार्यक्रम उपलब्ध है।
आजादी का अमृत महोत्सव समारोह के भाग के रूप में एनएफआरए ने अक्टूबर 2021 में एकाउंटिंग तथा ऑडिटिंग मानकों पर दो दिन के वेबीनार का आयोजन किया था। इसका उद्देश्य हितधारकों और देश के नागरिकों के बीच ऑडिटिंग तथा एकाउंटिंग मानकों की समझदारी तथा जागरूकता बढ़ाना था। वेबीनार का वेबकास्ट एनएफआरए की वेबसाइट https://nfra.gov.in/events पर उपलब्ध है।
दिसंबर-जनवरी 2022 में भारत सरकार के MyGov पोर्टल पर अखिल भारतीय क्विज प्रतियोगिता आयोजित की गई थी। इस आयोजन का उद्देश्य युवाओं विशेषकर विद्यार्थों को ऑडिट नियमन तथा परिपालन आवश्यकताओं में प्रोत्साहित करना था। इस प्रतियोगिता में बड़ी संख्या में यानी 27 हजार से अधिक प्रतिभागियों ने हिस्सा लिया।
आजादी का अमृत महोत्सव समारोह का उद्घाटन प्रधानमंत्री श्री नरेन्द्र मोदी ने अगस्त 2022 में मनाई जाने वाली स्वतंत्रा की 75वीं वर्षगांठ की 75 सप्ताह की उलटी गिनती के अवसर पर मार्च 2021 में किया था। यह उत्सव एक वर्ष तक अगस्त 2023 तक मनाया जाएगा।
विस्तृत कार्यक्रम के लिए यहां क्लिक करें-
कृषि एवं किसान कल्याण मंत्रालय
केंद्रीय कृषि और किसान कल्याण राज्य मंत्री सुश्री शोभा करंदलाजे ने “एक्सपोर्टर्स कॉन्क्लेव” कम एग्जीबिशन का उद्घाटन किया
‘आजादी का अमृत महोत्सव’ प्रगतिशील भारत की स्वतंत्रता के 75 साल और यहां के लोगों, संस्कृति व उपलब्धियों के गौरवशाली इतिहास को मनाने और उसकी स्मृति में शुरू की गई भारत सरकार की पहल है।
प्रधानमंत्री श्री नरेन्द्र मोदी ने 12 मार्च, 2021 को साबरमती आश्रम, अहमदाबाद से ‘डांडी मार्च’ को हरी झंडी दिखाकर ‘आजादी का अमृत महोत्सव’ का शुभारम्भ किया था। यह महोत्सव 15 अगस्त, 2023 तक जारी रहेगा। आजादी का अमृत महोत्सव का उद्देश्य 2047 में भारत के लिए एक विजन तैयार करना है।
वाणिज्य एवं उद्योग मंत्रालय, भारत सरकार के तहत आने वाली एक सांविधिक संस्था एपिडा भारतीय कृषि और प्रसंस्कृत खाद्य पदार्थों के निर्यात को प्रोत्साहन देने वाली नोडल एजेंसी है और बागवानी, फूलों की खेती, प्रसंस्कृत खाद्य पदार्थ, पोल्ट्री उत्पाद, डेयरी व अन्य कृषि उत्पादों के निर्यात को सुविधाजनक बनाने और प्रोत्साहन देने के लिए जिम्मेदार है।
एपिडा ने वर्चुअल ट्रेड फेयर के आयोजन के लिए वर्चुअल पोर्टलों के विकास, फार्मर कनेक्ट पोर्टल, ई-ऑफिस, होर्टिनेट ट्रेसेबिलिटी सिस्टम, बायर सेलर मीट, रिवर्स बायर सेलर मीट, उत्पाद केंद्रित अभियान आदि के द्वारा कई निर्यात प्रोत्साहन गतिविधियां और पहल की हैं। एपिडा इन्फ्रास्ट्रक्चर तैयार करने और राज्यों से निर्यात को प्रोत्साहन देने के लिए राज्य सरकारों के साथ मिलकर काम कर रही है।
कर्नाटक की व्यापक निर्यात क्षमताओं के दोहन के क्रम में और ‘आजादी का अमृत महोत्सव’ समारोहों के तहत एपिडा द्वारा आयोजित किए जा रहे कार्यक्रमों की श्रृंखला के तहत, एपिडा बंगलुरू क्षेत्रीय कार्यालय ने 22 सितंबर, 2021  को द ललित अशोक, बंगलुरू में “एक्सपोर्टर्स कॉन्क्लेव” कम एग्जिबिशन का आयोजन किया। कार्यक्रम में राज्य के विभागीय अधिकारियों, केन्द्र सरकार की एजेंसियों, निर्यातकों, एफपीओ सहित प्रमुख हितधारकों को मिलाकर लगभग 200 प्रतिभागियों ने भाग लिया। इस कार्यक्रम में विभिन्न एजेंसियों/ हितधारकों ने लगभग 25 स्टाल लगाए।
माननीय कृषि और किसान कल्याण राज्य मंत्री, भारत सरकार सुश्री शोभा करंदलाजे द्वारा कॉन्क्लेव का उद्घाटन किया गया।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 210.58 करोड़ से अधिक टीके लगाए जा चुके हैं
12-14 आयु वर्ग में 4 करोड़ से अधिक टीके की पहली खुराक लगाई गई
भारत में कोरोना के सक्रिय मामले 96,442 हैं
पिछले 24 घंटों में 10,649 नए मामले सामने आए
स्वस्थ होने की वर्तमान दर 98.59 प्रतिशत
साप्ताहिक सक्रिय मामलों की दर 3.32 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 210.58 करोड़  से अधिक हो गया। इस उपलब्धि को 2,80,21,928 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10413715
|
|
दूसरी खुराक
|
|
10103610
|
|
प्रीकॉशन खुराक
|
|
6672817
|
|
अग्रिम पंक्ति के कर्मी
|
|
पहली खुराक
|
|
18433941
|
|
दूसरी खुराक
|
|
17693393
|
||
|
प्रीकॉशन खुराक
|
|
12979040
|
|
12-14 वर्ष आयु वर्ग
|
|
पहली खुराक
|
|
40065627
|
|
दूसरी खुराक
|
|
29732609
|
|
15-18 वर्ष आयु वर्ग
|
|
पहली खुराक
|
|
61586402
|
|
दूसरी खुराक
|
|
52079088
|
|
18-44 वर्ष आयु वर्ग
|
|
पहली खुराक
|
|
560354273
|
|
दूसरी खुराक
|
|
512216123
|
|
प्रीकॉशन खुराक
|
|
53434395
|
|
45-59 वर्ष आयु वर्ग
|
|
पहली खुराक
|
|
203859319
|
|
दूसरी खुराक
|
|
196117017
|
|
प्रीकॉशन खुराक
|
|
30986699
|
|
60 वर्ष से अधिक आयु वर्ग
|
|
पहली खुराक
|
|
127552876
|
|
दूसरी खुराक
|
|
122579284
|
|
प्रीकॉशन खुराक
|
|
39023454
|
|
प्रीकॉशन खुराक
|
||
|
14,30,96,405
|
|
कुल
|
|
|
|
2,10,58,83,682
भारत में सक्रिय मामले आज 96,442 हैं। सक्रिय मामले, कुल पॉजिटिव मामलों के 0.22 प्रतिशत हैं।
नतीजतन, भारत में स्वस्थ होने की दर 98.59 प्रतिशत है। पिछले 24 घंटों में 10,677 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,37,44,301 हो गई है।
बीते 24 घंटे में कोरोना के 10,649 नए मामले सामने आएं।
पिछले 24 घंटों में कुल 4,07,096 जांच की गई हैं। भारत ने अब तक कुल 88.35 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 3.32 प्रतिशत है और दैनिक रूप से पुष्टि वाले मामलों की दर 2.62 प्रतिशत है।
प्रधानमंत्री कार्यालय
प्रधानमंत्री ने कश्मीर की शताब्दियों पुरानी ‘नमदा’ कला के पुनर्जीवन पर आलेख को साझा किया
प्रधानमंत्री श्री नरेन्द्र मोदी ने कश्मीर की शताब्दियों पुरानी ‘नमदा’ कला के पुनर्जीवन पर एक आलेख को साझा किया है।
प्रधानमंत्री ने ट्वीट किया हैः
“आह्लादित हूं कि कश्मीर की शताब्दियों पुरानी ‘नमदा’ कला फिर से जीवित हो रही है और अब वर्षों बाद वैश्विक पटल पर पहुंच रही है! यह हमारे दस्तकारों के कौशल और जिजीविषा का प्रमाण है। यह हमारी समृद्ध विरासत के पुनर्जीवन का शुभ समाचार है।”
प्रधानमंत्री कार्यालय
प्रधानमंत्री ने कक्षा 9 की छात्रा इशिता द्वारा पीपीसी पर बनायी गयी पेंटिंग की प्रशंसा की
प्रधानमंत्री श्री नरेन्द्र मोदी ने केंद्रीय विद्यालय, अंबाला कैंट की कक्षा 9 की छात्रा सुश्री इशिता द्वारा ‘परीक्षा पर चर्चा’ 2023 पर बनाई गई पेंटिंग की सराहना की है।
केवी संगठन के एक ट्वीट के जवाब में प्रधानमंत्री ने ट्वीट किया:
"बहुत खूब! चित्रों के माध्यम से परीक्षा के समय विद्यार्थियों की दिनचर्या की बेहतरीन प्रस्तुति।"
संचार एवं सूचना प्रौद्योगिकी मंत्रालय
दूरसंचार विभाग दूरसंचार पेंशनभोगी सुविधा शिविर आयोजित करेगा
दूरसंचार पेंशनभोगियों को जीवन प्रमाण पत्र जमा करने और केवाईपी फॉर्म को अद्यतन बनाने में होने वाली असुविधा को ध्यान में रखते हुए संचार लेखा प्रधान नियंत्रक का कार्यालय, दूरसंचार विभाग नई दिल्ली में एमटीएनएल के परिसर में विभिन्न स्थानों पर दूरसंचार पेंशनभोगी सुविधा शिविर आयोजित कर रहा है।
पेंशनभोगियों से अनुरोध है कि वे इन शिविरों में भाग लें और केवाईपी को अद्यतन बनाने तथा जीवन प्रमाण पत्र का मौके पर सत्यापन के लिए प्रासंगिक दस्तावेजों के साथ सुविधाओं का लाभ उठाएं।
पेंशनर सुविधा शिविर का कार्यक्रम इस प्रकार है :
|
|
क्र.संख्या
|
|
स्थान का नाम
|
|
प्रस्तावित तिथि
|
|
1
|
|
सी-10, यमुना विहार, मेन एक्सचेंज बिल्डिंग
|
|
11-01-2023
|
|
2
|
|
लक्ष्मी नगर टेलीफोन एक्सचेंज बिल्डिंग, दिल्ली
|
|
13-01-2023
|
|
3
|
|
नेहरू प्लेस टेलीफोन एक्सचेंज बिल्डिंग
|
|
16-01-2023
|
|
4
|
|
ओखला टेलीफोन एक्सचेंज बिल्डिंग
|
|
18-01-2023
|
|
5
|
|
एक्सचेंज बिल्डिंग, महरौली
|
|
20-01-2023
|
|
6
|
|
एक्सचेंज बिल्डिंग, महिपालपुर
|
|
23-01-2023
|
|
7
|
|
सेक्टर-12, गुरुग्राम
|
|
25-01-2023
|
|
8
|
|
थाना रोड, नजफगढ़
|
|
27-01-2023
|
|
9
|
|
द्वारका सेक्टर-6
|
|
30-01-2023
|
|
10
|
|
दिल्ली कैंट टेलीफोन एक्सचेंज
|
|
01-02-2023
|
|
11
|
|
एमटीएनएल बिल्डिंग, सेक्टर-3, रोहिणी
|
|
03-02-2023
|
|
12
|
|
बादली एक्सचेंज बिल्डिंग
|
|
06-02-2023
|
|
13
|
|
सीएससी नरेला एक्सचेंज
|
|
08-02-2023
|
|
14
|
|
एस/एच मुखर्जी नगर एक्सचेंज
|
|
10-02-2023
वाणिज्य एवं उद्योग मंत्रालय
भारत-ब्राजील ने 2022 तक 15 बिलियन अमरीकी डालर का व्यापार लक्ष्य रखा
भारत-ब्राजील के बीच बहु-आयामी संबंध - पीयूष गोयल
भारत और ब्राजील के रणनीतिक संबंध साझी वैश्विक सोच, लोकतांत्रिक मूल्यों और जल कल्याण पर आधारित हैं- पीयूष गोयल
वाणिज्य और उद्योग मंत्री ने भारत-ब्राजील व्यापार मंच को संबोधित किया
(केन्द्रीय वाणिज्य और उद्योग मंत्री पीयूष गोयल ने कहा है कि ब्राजील के राष्ट्रपति, जायर बोलसोनारो की यात्रा, भारत के बढ़ते महत्व का संकेत है। श्री गोयल आज नयी दिल्ली में आयोजित भारत-ब्राजील व्यापार मंच के उद्धाटन सत्र को संबोधित कर रहे थे।
उन्होंने उम्मीद जताई कि चूंकि ब्राजील  क्षेत्र में भारत के सबसे महत्वपूर्ण व्यापारिक साझेदारों में से एक है, दोनों देशों के बीच 2022 तक द्विपक्षीय व्यापार बढ़कर 15 अरब अमरीकी डालर तक पहुंच जाएगा। ।
श्री गोयल ने कहा कि श्री बोलसोनारो की यात्रा के दौरान 15 सहमति पत्रों पर हस्ताक्षर किया जाना भारत के लोकतंत्र,जनसंख्या सरंचना,नेतृत्व और देश के बाजारों में उपलब्ध कुशल मानव संसाधन का सबूत है। यह देश के करोड़ों लोगों की एक बेहतर भविष्य की आशाओं और उम्मीदों का भी प्रतीक है। निवेश, व्यापार सुगमता, सामाजिक सुरक्षा, कृषि, रक्षा और दोहरे कराधान जैसे क्षेत्रों में सहयोग के लिए श्री बोलसोनारो की यात्रा के दौरान सहमति पत्र पर हस्ताक्षर किया जाना उनकी यात्रा का सबसे सफल पक्ष रहा है।
वाणिज्य और उद्योग मंत्री ने उम्मीद जताई कि भारत और ब्राजील के बीच स्वच्छ ऊर्जा, स्टार्टअप और रेलवे के क्षेत्र में निवेश बढ़ेगा जहां एक देश में वस्तुओं की आंशिक एसेंबली होगी और दूसरे देश में उन्हें पूरी तरह से तैयार किया जाएगा। पीयूष गोयल ने बताया कि संपूर्ण भारतीय रेलवे का 2024 तक पूरी तरह से विद्युतीकरण कर दिया जाएगा और 2030 तक भारत में रेलवे नेटवर्क पूरी तरह से शून्य उत्सर्जन के साथ स्वच्छ ऊर्जा पर चलेगा।
वाणिज्य और उद्योग मंत्री ने दोनों देशों के बीच वीजा मुक्त यात्रा के लिए ब्राजील के राष्ट्रपति की भारत यात्रा के दौरान की गई घोषणा का स्वागत किया। उन्होंने कहा कि दो देशों के बीच व्यापार और पर्यटन के लिए आने वाले लोगों को इससे बहुत लाभ होगा।
श्री गोयल ने भारत - ब्राजील बिजनेस लीडर फोरम को सक्रिय और पुनर्गठित करने का आग्रह किया ताकि दोनों देशों के व्यवसायों के लिए इसे अधिक प्रासंगिक और समकालीन बनाया जा सके।
वाणिज्य और उद्योग मंत्री ने आशा व्यक्त की कि योग और आयुर्वेद जैसे आरोग्य वाले क्षेत्रों में भारत की सेवाएं और बढ़ेंगी क्योंकि ब्राजील योग और आयुर्वेद चिकित्सका के क्षेत्र में काफी आगे है। ब्राज़ील में आयुर्वेद का एक संघ  है, जो ब्राज़ील के 9 राज्यों में अपने कार्यालयों के साथ एक गैर-लाभकारी संघ की तरह काम करता है। ब्राज़ील में आयुर्वेद पर तीसरी अंतर्राष्ट्रीय कांग्रेस रियो डी जेनेरियो में 12 से 15 मार्च 2018 तक आयोजित की गई थी। सम्मेलन में 4000 से अधिक प्रतिनिधियों की भागीदारी देखी गई जिसमें भारत के प्रतिनिधि भी बड़ी संख्या में शामिल थे।
वाणिज्य और उद्योग मंत्री ने कहा कि भारत और ब्राजील द्विपक्षीय स्तर के साथ ही ब्रिक्स, बेसिक, जी -20, आईबीएसए और अंतर्राष्ट्रीय सौर गठबंधन जैसे बड़े बहुपक्षीय मंचों और संयुक्त राष्ट्र, यूनेस्को तथा डब्ल्यूआईपीओ में जैसे बड़े बहुपक्षीय निकायों में घनिष्ठ संबंध साझा करते हैं। उन्होंने आगे कहा कि दोनों देशों के बीच एक दशक पुरानी द्विपक्षीय रणनीतिक साझेदारी साझा लोकतांत्रिक मूल्यों और दोनों देशों के लोगों के कल्याण के लिए सामाजिक समावेश के साथ आर्थिक विकास को बढ़ावा देने की प्रतिबद्धता पर आधारित है।
प्रधानमंत्री कार्यालय
प्रधानमंत्री ने केंद्रीय रिजर्व पुलिस बल के 82 वें स्थापना दिवस के अवसर पर सीआरपीएफ कर्मियों को बधाई दी
प्रधानमंत्री श्री नरेन्द्र मोदी ने केंद्रीय रिजर्व पुलिस बल  के 82 वें स्थापना दिवस के अवसर पर सीआरपीएफ कर्मियों को शुभकामनाएं दी हैं।
प्रधानमंत्री ने एक ट्वीट करते हुए कहा, "इस असाधारण बल के 82 वें स्थापना दिवस पर सीआरपीएफ के सभी कर्मियों को शुभकामनाएं। सीआरपीएफ हमारे राष्ट्र को सुरक्षित रखने में सबसे आगे है। इस बल के साहस और कुशलता की प्रशंसा सर्वत्र होती है। आने वाले वर्षों में सीआरपीएफ और भी नई बुलंदियों पर पहुंचे।'
गृह मंत्रालय
मंत्रिमंडल ने जम्मू-कश्मीर पुनर्गठन अधिनियम, 2019 के प्रावधानों में कठिनाइयों को दूर करने के लिए राष्ट्रपति द्वारा जारी किए गए आदेश को पूर्व प्रभाव से मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने जम्मू-कश्मीर पुनर्गठन अधिनियम, 2019 की धारा 103 के तहत, भारत सरकार  नियमावली, 1961 के नियम 12 के अनुसार अधिनियम के प्रावधानों के कार्यान्वयन में उत्पन्न कठिनाइयों को दूर करने के लिए राष्ट्रपति द्वारा जारी किए गए आदेश को पूर्व प्रभाव से अपनी मंजूरी दे दी है।
अधिसूचना जारी होने से केंद्र शासित प्रदेश जम्मू-कश्मीर और केंद्र शासित प्रदेश लद्दाख में कुछ कानूनों के इस्तेमाल में अधिनियम को लागू करने के संदर्भ में कठिनाइयां दूर होंगी।
कार्मिक, लोक शिकायत एवं पेंशन मंत्रालय
उत्तराखंड के ऋषिकेश  में 25-27 मई तक आयोजित द्वितीय जी-20 भ्रष्टाचार विरोधी कार्य समूह की बैठक का समापन
केंद्रीय रक्षा और पर्यटन राज्य मंत्री श्री अजय भट्ट द्वारा 25 मई को उद्घाटन किए गए जी-20 भ्रष्टाचार विरोधी कार्य समूह की दूसरी बैठक आज ऋषिकेश  में संपन्न हो गई।
इस बैठक में 20 सदस्य देशों, 10 आमंत्रित देशों और यूएनओडीसी, ओईसीडी, एग्मॉन्ट ग्रुप, इंटरपोल और आईएमएफ सहित 9 अंतर्राष्ट्रीय संगठनों के 90 प्रतिनिधियों की व्यापक सहभागिता थी। इसकी अध्यक्षता डीओपीटी के अपर सचिव तथा जी-20 एसीडब्ल्यूजी के अध्यक्ष श्री राहुल सिंह द्वारा और सह-अध्यक्षता इटली के टास्क फोर्स के प्रमुख, जी-20 एसीडब्ल्यूजी के सह-अध्यक्ष श्री जिओवन्नी टार्टाग्लिया पोलसिनी और इटली के विदेश और अंतर्राष्ट्रीय सहयोग मंत्रालय के परिपूर्णता मंत्री श्री फैब्रीज़ियो मार्सेली द्वारा की गई थी।
पिछले तीन दिनों में परिसंपत्ति की वसूली, भगोड़े आर्थिक अपराधियों, सूचना साझा करने के लिए सहयोग के औपचारिक और अनौपचारिक माध्यमों, भ्रष्टाचार से निपटने और पारस्परिक कानूनी सहायता के लिए संस्थागत ढांचे तथा अन्य कई प्रमुख केन्द्रीय क्षेत्रों पर गहन और उत्पादक विचार-विमर्श हुआ है। प्रतिनिधियों ने 'भ्रष्टाचार को रोकने और मुकाबला करने के लिए जिम्मेदार सार्वजनिक निकायों और प्राधिकरणों की अखंडता और प्रभावशीलता को बढ़ावा देने'; 'भ्रष्टाचार का मुकाबला करने के लिए कानून प्रवर्तन संबंधी अंतर्राष्ट्रीय सहयोग और सूचना साझाकरण को सुदृढ़ बनाने' और 'भ्रष्टाचार से संबंधित परिसंपत्ति वसूली तंत्र के सुदृढ़ीकरण' पर तीन उच्च स्तरीय सिद्धांतों पर सहमति व्यक्त की।
एसीडब्ल्यूजी के पहले दिन 'जेंडर और भ्रष्टाचार' पर एक अनूठा सहायक कार्यक्रम आयोजित किया गया। विदेश और संस्कृति राज्य मंत्री श्रीमती मीनाक्षी लेखी ने मुख्य भाषण दिया। इस कार्यक्रम के दौरान राष्ट्रीय और अंतर्राष्ट्रीय विशेषज्ञों तथा इससे जुड़े व्यावसायियों ने भ्रष्टाचार के जेंडर संबंधित पहलुओं, जिस प्रकार महिला सशक्तिकरण आंतरिक रूप से भ्रष्टाचार विरोधी पहलों से जुड़ा हुआ है और जेंडर संवेदनशील शासन और नीति निर्माण की आवश्यकता है, पर विचार-विमर्श किया।
प्रतिनिधियों ने ऋषिकेश में प्रवास के दौरान भारत की समृद्ध संस्कृति, विरासत और व्यंजनों का आनंद उठाया। भारत एसीडब्ल्यूजी की तीसरी बैठक के लिए 9-11 अगस्त को फिर से कोलकाता में प्रतिनिधियों का आतिथ्य करने के लिए उत्सुक है। भ्रष्टाचार के विरूद्ध अंतरराष्ट्रीय लड़ाई को मजबूत करने के जी-20 एजेंडे को और गति प्रदान करने के लिए भारत अब तक की पहली व्यक्तिगत भ्रष्टाचार विरोधी मंत्रालयी बैठक की मेजबानी भी करेगा।
युवा कार्यक्रम एवं खेल मंत्रालय
श्री अनुराग ठाकुर ने युवाओं से आग्रह किया कि 13-15 अगस्त तक अपने घरों में तिरंगा फहराएं
उन्होंने शिमला में युवा सम्मेलन को संबोधित किया
केंद्रीय सूचना एवं प्रसारण और युवा कार्यक्रम एवं खेल मंत्री श्री अनुराग सिंह ठाकुर ने युवाओं से आग्रह किया कि देश में चल रहे “हर घर तिरंगा” अभियान को सेलिब्रेट करने के लिए 13 से 15 अगस्त 2022 तक अपने घरों में तिरंगा फहराएं। उन्होंने कहा कि आज "अगस्त क्रांति" दिवस होने के नाते हमारे युवाओं को अपने-अपने क्षेत्र में समर्पण और कड़ी मेहनत के साथ दुनिया के शीर्ष पर तिरंगा फहराने की शपथ लेनी चाहिए। श्री अनुराग ठाकुर ने कहा कि हमारा राष्ट्रीय ध्वज केवल कपड़े का टुकड़ा नहीं है, बल्कि इस तिरंगे की ताकत 130 करोड़ भारतीयों को एकजुट करती है। उन्होंने आगे कहा कि हमारे युवाओं को संकल्प लेना चाहिए कि वे देश को एक सूत्र में बांधकर रखेंगे और भारत को आगे लेकर जाएंगे और उसे मजबूत बनाएंगे। वे आज शिमला में नेहरू युवा केंद्र के सदस्यों, एनएसएस वॉलंटियरों और विभिन्न युवा मंडलों के सदस्यों के साथ आयोजित एक युवा सम्मेलन को संबोधित कर रहे थे। इस कार्यक्रम का आयोजन नेहरू युवा केंद्र, शिमला  द्वारा किया गया था।
युवाओं से बात करते हुए उन्होंने भारत दर्शन कार्यक्रम के जरिए युवा पीढ़ी में देशभक्ति और राष्ट्रीय एकता की भावना पैदा करने का आह्वान किया। उन्होंने कहा कि प्रत्येक युवा को अपने राज्य और देश के अन्य स्थानों और हिस्सों का भ्रमण करना चाहिए और उन्हें देखना चाहिए। ये उनमें अपनेपन और देशभक्ति की भावना का संचार करेगा और उन्हें जिम्मेदार नागरिक बनने में मदद करेगा। उन्होंने विभिन्न राज्यों की भाषा, संस्कृति और व्यंजनों की सीमाओं को तोड़ने में "एक भारत श्रेष्ठ भारत"  कार्यक्रम की भूमिका का भी जिक्र किया, जिसके कारण विभिन्न राज्यों के युवा एक-दूसरे के करीब आए हैं। मंत्री महोदय ने कहा कि ये राष्ट्र की एकता और अखंडता को बनाए रखने की दिशा में काम करेगा और भारत के गौरव को बढ़ाएगा।
प्रतिभागियों के साथ खुलकर चर्चा करते हुए श्री अनुराग ठाकुर ने देश के विभिन्न मुद्दों और समस्याओं पर युवाओं के विचार जानने का प्रयास किया। उन्होंने नेहरू युवा केंद्र, एनएसएस वॉलंटियरों और विभिन्न युवा मंडलों के युवाओं के साथ महिला सशक्तिकरण, एक भारत श्रेष्ठ भारत, कौशल विकास, खेल की भूमिका, फिट इंडिया मूवमेंट और कैरियर परामर्श के मुद्दों पर चर्चा की। उन्होंने आशा व्यक्त की कि भविष्य में भी ऐसी बैठकें होती रहेंगी ताकि देश के युवा सरकारी योजनाओं के बारे में जान सकें और सरकार से संपर्क कर सकें।
मंत्री महोदय ने केंद्र सरकार की योजनाओं जैसे हर घर जल योजना, स्वच्छता अभियान उजाला, उज्ज्वला योजना और डिजिटल इंडिया आदि की उपलब्धियों का भी उल्लेख किया। उन्होंने कहा कि फिट इंडिया आंदोलन को बढ़ावा देने के लिए उन्होंने अपने संसदीय क्षेत्र में 250 जिम स्थापित किए हैं।
मीडियाकर्मियों के सवालों का जवाब देते हुए उन्होंने कहा कि प्रधानमंत्री श्री नरेन्द्र मोदी के नेतृत्व में भारत ने हर क्षेत्र में उल्लेखनीय प्रगति की है। उन्होंने कहा कि खेलों में हमारी उपलब्धियां कई गुना बढ़ गई हैं क्योंकि हाल के राष्ट्रमंडल खेलों के परिणाम बताते हैं कि भारत ने 61 पदक प्राप्त किए और टूर्नामेंट में चौथा स्थान हासिल किया।
सूचना और प्रसारण मंत्रालय
इफ्फी के 52वें संस्करण के लिए इंडियन पैनोरमा ने प्रविष्टियां आमंत्रित कीं
52वें भारतीय अंतर्राष्ट्रीय फिल्म महोत्सव  ने इंडियन पैनोरमा, 2021 के लिए प्रविष्टियां आमंत्रित करने की घोषणा की है। इंडियन पैनोरमा दरअसल इफ्फी महोत्सव का एक प्रमुख घटक है, जिसके तहत फिल्म कला के प्रचार के लिए सबसे अच्छी समकालीन भारतीय फिल्मों को चुना जाता है। इफ्फी का 52वां महोत्सव 20 से 28 नवंबर, 2021 तक गोवा में आयोजित किया जाएगा।
इसमें आवेदन ऑनलाइन जमा करने की अंतिम तिथि 12 अगस्त, 2021 है और अन्य आवश्यक दस्तावेजों के साथ ऑनलाइन जमा किए गए आवेदन की हार्डकॉपी प्राप्त करने की अंतिम तिथि 23 अगस्त, 2021 है। इंडियन पैनोरमा, 2021 के लिए फिल्में जमा करने के दौरान कुछ दिशा-निर्देशों का पालन करना होगा। सीबीएफसी की तिथि या जमा कराई गई फिल्म के निर्माण का काम इस महोत्सव से पहले के 12 महीनों में होना चाहिए, यानी 1 अगस्त, 2020 से 31 जुलाई, 2021 के बीच। जिन फिल्मों को सीबीएफसी द्वारा प्रमाणित नहीं किया गया है और वे इस अवधि के भीतर निर्मित हुई हैं, उन्हें भी जमा करवाया जा सकता है। सभी फिल्मों में अंग्रेजी उपशीर्षक होने चाहिए।
इंडियन पैनोरमा को 1978 में भारतीय अंतर्राष्ट्रीय फिल्म महोत्सव के हिस्से के तौर पर शुरू किया गया था ताकि भारतीय फिल्मों के जरिए भारतीय फिल्म और उसकी समृद्ध संस्कृति और विरासत को बढ़ावा दिया जा सके। तब से ही इंडियन पैनोरमा साल की सर्वश्रेष्ठ भारतीय फिल्मों को प्रदर्शित करने के लिए समर्पित रहा है।
सूचना और प्रसारण मंत्रालय, भारत सरकार के फिल्म समारोह निदेशालय द्वारा आयोजित इंडियन पैनोरमा का मकसद सिनेमाई, विषयगत और सौंदर्यगत उत्कृष्टता वाली फीचर और नॉन-फीचर फिल्मों को चुनना है और इन फिल्मों का गैर-मुनाफे वाला प्रदर्शन करके फिल्म कला को बढ़ावा देना है। इन फिल्मों का ये प्रदर्शन भारतीय और विदेशी अंतरराष्ट्रीय फिल्म समारोहों में, द्विपक्षीय सांस्कृतिक आदान-प्रदान कार्यक्रमों के तहत आयोजित इंडियन फिल्म वीक्स में, कल्चरल एक्सचेंज प्रोटोकॉल के बाहर विशेष भारतीय फिल्म समारोहों में और भारत में विशेष इंडियन पैनोरमा समारोहों में किया जाता है।
प्रधानमंत्री कार्यालय
प्रधानमंत्री 28 अक्टूबर को राज्यों के गृह मंत्रियों के चिंतन शिविर में शामिल होंगे
प्रधानमंत्री श्री नरेन्द्र मोदी 28 अक्टूबर 2022 को सुबह करीब साढ़े दस बजे वीडियो कॉन्फ्रेंसिंग के माध्यम से राज्यों के गृह मंत्रियों के चिंतन शिविर को संबोधित करेंगे। यह चिंतन शिविर 27 और 28 अक्टूबर, 2022 को हरियाणा के सूरजकुंड में आयोजित किया जा रहा है। इस चिंतन शिविर में विभिन्न राज्यों के गृह सचिव एवं पुलिस महानिदेशक  और केन्द्रीय सशस्त्र पुलिस बलों  व केन्द्रीय पुलिस संगठनों  के महानिदेशक भी शामिल होंगे।
गृह मंत्रियों का यह चिंतन शिविर स्वतंत्रता दिवस के अवसर पर प्रधानमंत्री के भाषण में घोषित पंच प्रण के अनुरूप आंतरिक सुरक्षा से संबंधित मामलों पर नीति निर्माण को राष्ट्रीय परिप्रेक्ष्य प्रदान करने का एक प्रयास है। सहकारी संघवाद की भावना के अनुरूप यह शिविर, केन्द्र और राज्य स्तर पर विभिन्न हितधारकों के बीच योजना एवं समन्वय के मामले में अधिक तालमेल सुनिश्चित करेगा।
इस शिविर में पुलिस बलों के आधुनिकीकरण, साइबर अपराध प्रबंधन, आपराधिक न्याय प्रणाली में आईटी के बढ़ते उपयोग, भूमि सीमा प्रबंधन, तटीय सुरक्षा, महिला सुरक्षा, मादक पदार्थों की तस्करी जैसे मुद्दों पर विचार-विमर्श किया जाएगा।